**Эстафета «Полымя міру»** стартавала 3 мая ў Рыме цырымоніяй запальвання агню II Еўрапейскіх гульняў і прадоўжыцца 50 дзён. Кантынентальнае полымя пабывала ў самай высокай кропцы Еўропы — на вяршыні Манблан, а таксама ў Аўстрыі, Славеніі, Венгрыі, Славакіі, Чэхіі і Польшчы. 12 мая факел прыбыў у беларускі Брэст, каб прайсці шлях па 60 населеных пунктах краіны. Даўжыня ўсяго маршруту эстафеты складае 7 700 кіламетраў.

Факеланосцамі выступаюць 450 чалавек: знакамітыя спартсмены, зоркі культуры, навукі, мастацтва, журналісты, палітыкі, грамадскія дзеячы. Фінішам эстафеты «Полымя міру» стане цырымонія запальвання чашы алімпійскага агню на стадыёне «Дынама» ў час урачыстага адкрыцця II Еўрапейскіх гульняў 21 чэрвеня.

Шлях эстафеты агню
------------------

Эстафета агню Еўрапейскіх гульняў 2019 (Еўропа)  
1**1**
2**2**
3**3**
4**4**
5**5**
6**6**
7**7**
8**8**Еўрапейскі этап эстафеты
Эстафета агню Еўрапейскіх гульняў 2019 (Беларусь)  
9**9**
10**10**
11**11**
12**12**
13**13**
14**14**
15**15**
16**16**
17**17**
18**18**
19**19**
20**20**
21**21**
22**22**
23**23**
24**24**
25**25**
26**26**
27**27**
28**28**
29**29**
30**30**
31**31**
32**32**
33**33**
34**34**
35**35**
36**36**
37**37**
38**38**
39**39**
40**40**
41**41**
42**42**
43**43**
44**44**
45**45**Беларускі этап эстафеты
Агонь II Еўрапейскіх гульняў запалены 3 мая ў Рыме ў комплексе «Ara Pacis Museum», дзе знаходзіцца помнік архітэктуры Арка міру. Затым беларускія альпіністы паднялі факел на вышэйшую кропку Еўропы гару Манблан. Наведаны Нацыянальныя алімпійскія камітэты Аўстрыі, Славакіі, Венгрыі, Польшчы. 8 мая 2019 года эстафету агню II Еўрапейскіх гульняў сустрэлі ў сталіцы Славеніі Любляне.

У Беларусі эстафета пачала свой шлях 12 мая. Факел пабываў ва ўсіх рэгіёнах: у Брэсцкім — 12—17 мая, Гродзенскім — 18—23 мая, Віцебскім — 24—29 мая, Магілёўскім — 30 мая — 4 чэрвеня, Гомельскім — 5—10 чэрвеня, Мінскім — 11—16 чэрвеня. 2 чэрвеня «Полымя міру» сустракалі ў Слаўгарадскім раёне на Блакітнай крыніцы — прыродным аб’екце рэспубліканскага значэння. Гэта самая буйная крыніца ва Усходняй Еўропе і менавіта тут пачалі рэалізацыю сумеснага з Еўрасаюзам праекта па развіцці экатурызму.

### Магілёўская вобласць

Урачыстая сустрэча агню і старт эстафеты ў Магілёве адбыўся на «Буйніцкім полі», у якой прыняў уздзел старшыня Магілёўскага гарадскога выканаўчага камітэта Уладзімір Цумараў. Першым факелоносцам у горадзе стала салістка гурта IOWA Кацярына Іванчыкава. Агонь накіраваўся да памятнага знака ў гонар пісьменніка -франтавіка Канстанціна Сіманава, дзе агонь прыняў мастак Віктар Альшэўскі. Далей агонь накіраваўся ў Магілёўскі заасад, дзе яго пранёс галоўны трэнер нацыянальнай каманды Беларусі па веславанні на байдарках і каноэ Уладзімір Шантаровіч, дырэктар мясцовага Магілёўскага дзяржаўнага прафесійнага агралесатэхнічнага каледжа імя К. П. Арлоўскага Георгій Маліноўскі, які рэалізаваў ідэю стварэння заасаду, а таксама вакаліст гурта Nizkiz Аляксандр Ільін. «Полымя міру» здзейсніла сафары па чыгунцы заасаду да прыстані на Дняпры, адкуль на цеплаходзе агонь у руках чэмпіёна Паралімпійскіх гульняў па біятлоне Юрыя Голуба было правезена па адной з найбуйнейшых рэк Беларусі. Далей агонь Еўрапейскіх гульняў у лампдаках наведаў прадпрыемствы «Магатэкс» і «Магілёўліфтмаш».

Эстафета агню Еўрапейскіх гульняў у Магілёве
Увечары полымя пранеслі ад лесвіцы ў Падміколле па вуліцах Піянерскай і Лепяшынскага да кінатэатра «Радзіма». На плошчы Зорак агонь чакаў кабрыялет, у якім ён праехаў па пешаходнай вуліцы Ленінскай да плошчы Славы, дзе адбыўся канцэрт з удзелам зорак беларускай эстрады.

Пасля Магілёва «Полымя свету» накіравалася ў Шклоў і ў аграгарадок Александрыя, дзе пабывала на Трафімавай крыніцы.

«Полымя міру» пабывала ў Слаўгарадзе — на Замкавай гары на беразе Сожа. Далей на шляху эстафеты — Быхаўскі раён, мемарыял воінскай славы «Лудчыцкая вышыня» і Чыгірынскае вадасховішча.

### Мінск

У Мінску «Полымя міру» сустрэнуць 17 чэрвеня на плошчы Дзяржаўнага сцяга. У той жа дзень факел пройдзе па праспекце Пераможцаў, 18 чэрвеня — па праспекце Незалежнасці. 19 чэрвеня ўдзельнікі эстафеты накіруюцца на мінскія прадпрыемствы. Далей плануецца наведванне паркаў і выдатных мясцін горада, удзел у цырымоніі прывітання атлетаў у Вёсцы спартсменаў. Маршрут эстафеты завершыцца 21 чэрвеня на Нацыянальным алімпійскім стадыёне «Дынама» — у час цырымоніі адкрыцця II Еўрапейскіх гульняў будзе запалены агонь форуму.

Па маршруце эстафеты 17 і 18 чэрвеня ў цэнтры Мінска сіламі ДАІ ўводзяцца абмежаванні руху.

Заўвагі
-------

1. ↑  Еўрапейскія гульні-2019 у Мінску **(нявызн.)**(недаступная спасылка).  Афіцыйны сайт Рэспублікі Беларусь. Архівавана з першакрыніцы 2 верасня 2021. Праверана 17 чэрвеня 2019.
2. 1 2  Жители Могилева радушно встретили огонь II Европейских игр. 30 Мая 2019
3. 1 2  ЭСТАФЕТУ «ПЛАМЯ МИРА» ГОСТЕПРИИМНО ВСТРЕТИЛИ В МОГИЛЕВСКОЙ ОБЛАСТИ. 30 МАЯ 2019
4. ↑  Эстафета агню ІІ Еўрапейскіх гульняў пабывала ў Слаўгарадзе **(нявызн.)**.  Белтэлерадыёкампанія (2 Чэрвеня 2019). Праверана 17 чэрвеня 2019.
5. ↑  Эстафету агню II Еўрапейскіх гульняў сустрэлі ў Любляне **(нявызн.)**(недаступная спасылка).  Афіцыйны сайт Рэспублікі Беларусь (8 Май 2019). Архівавана з першакрыніцы 17 чэрвеня 2019. Праверана 17 чэрвеня 2019.
6. ↑  Сёння і заўтра перакрыюць праспекты Мінска з-за эстафеты агню Еўрапейскіх гульняў **(нявызн.)**.  Наша ніва (17.06.2019/10:59). Праверана 17 чэрвеня 2019.